stanford-oval/wikipedia huggingface dataset:
Rush (סרט)
עלילה

האנט ולאודה הם צמד נהגי מרוצים מנוסים. היריבות ביניהם החלה בשנת 1970 במהלך מרוץ פורמולה 3 שהתקיים במסלול קריסטל פאלאס, בדרום לונדון. במהלך המרוץ החליקו שני הנהגים מהמסלול, אך האנט הצליח לחזור במהירות ולנצח את המרוץ. האנט הוא טיפוס שחצן ומלא ביטחון עצמי, בעוד לאודה הוא טכני ומחושב. אחרי מריבה עם סבו העשיר, לאודה לוקח הלוואה גדולה מהבנק ומבטיח לעצמו מקום בקבוצת BRM ‏(British Racing Motors) לצידו של קליי רגצוני. במקביל קבוצת Hesketh מחתימה את האנט. בהמשך לאודה מצטרף לקבוצת פרארי יחד עם רגצוני. בשנת 1975 זכה לאודה באליפות הראשונה שלו. קבוצת Hesketh נסגרה לאחר שלא הצליחה למצוא ספונסר והאנט עבר לקבוצת מקלארן במקומו של אמרסון פיטיפלדי. במהלך אותו הזמן האנט נישא לדוגמנית סוזי מילר, בעוד לאודה ניהל קשר רומנטי עם מרלין נאוס הגרמנייה.
לאודה ניצח את שני המרוצים הראשונים של עונת 1976, בעוד האנט פרש במרוץ הראשון וסיים במקום השני במרוץ לאחר מכן. האנט ניצח את גרנד פרי ספרד, המרוץ השלישי בעונה, אך הניצחון נפסל לאחר שהסתבר שמכוניתו רחבה יותר מהמותר. מקלארן התקשתה לסיים את שני המרוצים הבאים אותם ניצח לאודה. מצבו של האנט החמיר לאחר שמילר התגרשה ממנו על מנת להינשא לשחקן ריצ'רד ברטון. לאחר הגירושים האנט מחליט לשנות גישה ולהתמקד באליפות, במקביל מתקבל הערעור שהגישה הקבוצה והניצחון בספרד מוחזר לו, דבר שמציב אותו מחדש במרוץ על תואר האליפות. לאודה נישא למרלין בטקס פרטי. הנישואים משפיעים על קריירת המרוצים שלו לאחר שהוא מתחיל לחשוש שהוא עלול להפסיד הרבה אם יפגע במרוצים.
גשם כבד לפני גרנד פרי גרמניה הוביל את לאודה לבקש את ביטולו של המרוץ שאמור היה להתקיים במסלול הנורבורגרינג. באספת הנהגים שהתקיימה לפני המרוץ האשים האנט את לאודה שיש לו אינטרס בצמצום מספר המרוצים בעונה, במטרה להגן על תואר האליפות. בהצבעה שנערכה הוחלט לקיים את המרוץ כמתוכנן. כל הנהגים, למעט יוכן מאס, התחילו את המרוץ עם צמיגי גשם, דבר שהתגלה כשגוי לאחר שמרבית המסלול התייבש. בהקפה השנייה נכנסו כל הנהגים להחלפת צמיגים. במהלך ההקפה השלישית נשברה זרוע המתלה בבלם של הפרארי בה נהג לאודה. המכונית עפה לתוך סוללת הבטיחות לצד המסלול כשלהבות פורצות ממנה. לאחר שחולץ מהרכב הבוער הוא הוטס לבית החולים עם כוויות ברמה שלוש בראשו ובפניו ופגיעות פנימיות בריאות. במשך שישה שבועות טופל לאודה בבית החולים בעודו צופה בהאנט שולט במרוצים בדומיננטיות. למרות איסור הרופאים לאודה מחליט לחזור ולהתחרות בגרנד פרי איטליה, אותו הוא מסיים רביעי בעוד האנט נאלץ לפרוש במהלך המרוץ.
העונה הגיעה לשיאה במרוץ סיום העונה שהתקיים ביפן. ההישגים של האנט בזמן העדרו של לאודה הביאו אותו למקום השני, ערב המרוץ, בפער של 3 נקודות בלבד. בסיום ההקפה השנייה, לאחר שרכבו החליק כמה פעמים, החליט לאודה לפרוש מהמרוץ ולא לסכן את חייו שוב על המסלול. הדבר איפשר להאנט לזכות באליפות אם יסיים באחד משלושת הראשונים. למרות תחרות צמודה בתנאים קשים, בעיה בצמיגים ופציעה ביד עקב שבירת מנגנון החלפת ההילוכים, הצליח האנט לסיים במקום השלישי ולזכות בתואר. בהמשך השנה חגג האנט את ניצחונו תוך שימוש רב בסמים ומין, בעוד לאודה התמקד בהטסת מטוסים פרטיים. לאודה ניסה לשכנע את האנט לזנוח את סגנון החיים הזה, להתכונן לקראת העונה הבאה ולהגן על תוארו, אך האחרון טען שזהו היתרון בלהיות אלוף עולם. האנט המשיך להתחרות עד לפרישתו בעונת 1979. לאחר הפרישה הפך לשדרן ופרשן ספורט עד למותו בשנת 1993. לאודה טען שהתחרות עם האנט הובילה את שניהם להגיע לקצה גבול היכולת שלהם והאנט הוא הנהג היחיד בו קינא במהלך הקריירה.
הפקה

הסרט צולם במקומות שונים ברחבי בריטניה, גרמניה ואוסטריה. התחרויות צולמו בשדה התעופה בלקבוש (המפשייר), מסלול סנטרטון (נורפוק), קאדוול פארק (לינקולנשייר), מסלול קריסטל פאלאס (לונדון), המסלול בברנדס האטץ ומסלול נורבורגרינג הגרמני.
פסקול הסרט הופק על ידי הנס צימר והוא כולל מוזיקה מקורית של צימר לצד שירים של דייב אדמונדס, להקות "Mud" ו"Thin Lizzy" ודייוויד בואי.
צוות השחקנים

כריס המסוורת' - בתפקיד ג'יימס האנט
דניאל בריהל - בתפקיד ניקי לאודה
אוליביה ויילד - בתפקיד סוזי מילר
אלכסנדרה מריה לרה - בתפקיד מרלין קנאוס
פיירפרנצ'סקו פאבינו - בתפקיד קליי רגצוני
יוכם מאס - בתפקיד עצמו
דייוויד קלדר - בתפקיד לואיס סטנלי, נשיא קבוצת המרוצים BRM
נטלי דורמר - בתפקיד האחות ג'מה
סטיבן מנגן - בתפקיד אלסטייר קולדוול, מנהל קבוצת מקלארן
כריסטיאן מקיי - בתפקיד אלכסננדר הסקת'
אליסטר פטרי - בתפקיד סטירלינג מוס
קולין סטינטון - בתפקיד טדי מאייר
ג'וליאן ריינד-טוט - בתפקיד אנתוני הורסלי
אוגוסטו דלרה - בתפקיד אנצו פרארי
ג'וזפים זה לה באום - בתפקיד אגנס בונה
הכנסות

עלות הפקת הסרט הסתכמה ב-38 מיליון דולר. הסרט עלה לאקרנים בבריטניה ב-13 בספטמבר 2013. הכנסות הסרט הגיעו ל-98.2 מיליון דולר. 26.9 מיליון מהכנסות בבריטניה וארצות הברית, שאר ההכנסות מהקרנות ברחבי העולם.
הערות שוליים

1 2 3  Rush (2013), The Numbers.com
↑    Chrissy Iley, ‏Niki Lauda on Rush, the real James Hunt, and the crash that changed his life, The Telegraph, 21 May 2019
↑  Hollywood director gets a real Rush filming at Cadwell, Horncastlenews.co.uk, 11 May 2012
↑  Rush (2013), Kent Film Office, 8 September 2013
↑  Hans Zimmer On His ‘Rush’ Soundtrack, Oscar Nominations & ‘Man Of Steel 2’, HuffPost, 16 September 2013
| --- | --- |
בקרת זהויות :  LCCN: no2020005102  VIAF: 3427157952112965600008   WorldCat (עם VIAF): 3427157952112965600008
STS-44

STS-44 הייתה המשימה העשירית של האטלנטיס וה-44 בתוכנית מעבורות החלל של נאס"א ששוגרה ב-24 בנובמבר 1991, ונמשכה קרוב לשבעה ימים. המשימה הייתה משימה של משרד ההגנה האמריקאי.
צוות

מפקד:פרדריק גרגורי
טייס: טרנס הנריקס
מומחה משימה: ג'יימס ווס
מומחה משימה: סטורי מאסגרייב
מומחה משימה: מאריו ראנקו
מומחה מטען: תומאס הנן
תיאור משימה

השיגור היה מתוכנן ל-19 בנובמבר 1991 אך נדחה עקב בעיה טכנית. הוא בוצע בהצלחה ב-24 בדצמבר 1991. הצוות פעל לפי תוכנית של מחלקת ההגנה של ארצות הברית. הפעילות שלא הייתה סודית התרכזה בהצבה במסלול של חללית DSP-16, שהיה חלק של תוכנית DSP לקבלת התרעה על שיגור טיל בליסטי על ידי ברית המועצות. בנוסף לכך בוצעו ניסויים לחקר חוסר משקל, בתחום הרפואה ובתחומים נוספים.
ב-30 בנובמבר הוחלט לקצר את הטיסה בעקבות כשל ביחידת IMU. הנחיתה בוצע ללא בעיות בבסיס חיל האוויר אדוארדס ב-1 בדצמבר על אגם יבש. המעבורת הוחזרה למרכז החלל קנדי לאחר מספר ימים.
ראו גם

משימות מעבורות החלל
Imagine (שיר של בן פלאט)

"Imagine" הוא סינגל של הזמר-יוצר האמריקאי, בן פלאט. השיר נכתב על ידי בן פלאט, מייקל פולק, אסקירדו, ג'ון בליון והמונסטרס & סטריינג'רז, והופק על ידי ג'ון בליון והמונסטרס & סטריינג'רז. השיר יצא כסינגל המוביל מתוך אלבום האולפן השני של בן פלאט, Reverie, ב-23 באפריל 2021, ואחריו גרסת רמיקס של טייסטו ב-28 במאי 2021.
נכון ליוני 2022, השיר הושמע למעלה מ-36 מיליון פעמים בספוטיפיי.
וידאו קליפ

הווידאו קליפ, שבוים על ידי מאטי פיקויק, יצא ב-23 באפריל 2021. נכון ליוני 2022, הווידאו קליפ נצפה למעלה מ-2 מיליון פעמים.
הופעות חיות

פלאט הופיע לראשונה עם השיר בהופעה חיה ב-13 במאי 2021 בתוכנית הטלוויזיה The Late Late Show with James Corden (אנ'). בנוסף, הוא ביצע את השיר בתוכנית הטלוויזיה The Kelly Clarkson Show (אנ') ב-8 ביוני 2021, וכן בגמר של העונה ה-20 של The Voice, שהתקיים ב-25 במאי 2021.‏
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד 40 השירים למבוגרים | 27 |  |
|  ארצות הברית | מצעד השירים הדיגיטליים | 36 |  |
|  ניו זילנד | המצעד הניו זילנדי הרשמי | 33 |  |
|  קנדה | קנדה הוט 100 | - |  |
|  קנדה | מצעד השירים הדיגיטליים הקנדי | 48 |  |
היסטוריית יציאות לאור

| אזור | תאריך | גרסה | פורמט | חברת תקליטים | הערות |
| --- | --- | --- | --- | --- | --- |
| ארצות הברית | 23 באפריל 2021 | מקורית | הורדה דיגיטלית, הזרמת מוזיקה | אטלנטיק רקורדס |  |
| ארצות הברית | 28 במאי 2021 | רמיקס של טייסטו | הורדה דיגיטלית, הזרמת מוזיקה | אטלנטיק רקורדס |  |
| ארצות הברית | 11 ביוני 2021 | אקוסטית | הורדה דיגיטלית, הזרמת מוזיקה | אטלנטיק רקורדס |  |
הערות שוליים

↑  Daw, Stephen. "First Out: New Music From Rebecca Black, Greyson Chance, K.Flay & More". Billboard. ארכיון מ-2021-04-24. נבדק ב-2021-05-05.
↑  Imagine, 2021-04-23, ארכיון מ-2022-06-10, נבדק ב-2022-06-10
↑  Ben Platt - Imagine [Official Video], ארכיון מ-2022-06-10, נבדק ב-2022-06-10
↑  Stage Tube (17 במאי 2021). "VIDEO: Ben Platt Talks DEAR EVAN HANSEN Movie on LATE LATE SHOW". BroadwayWorld. United States. ארכיון מ-2022-06-10. נבדק ב-14 במאי 2021. {{cite web}}:  (עזרה)
↑  "Adam Levine and Gwen Stefani Returning to 'The Voice' for Season 20 Finale Performances | Entertainment Tonight". ארכיון מ-2022-06-10. נבדק ב-2022-06-10.
1 2  "Ben Platt Unites With Grammy® Award-winning Superstar DJ/Producer Tiësto for "Imagine (Tiësto Remix)"". Vents Magazine. 28 במאי 2021. נבדק ב-31 במאי 2021. {{cite web}}:  (עזרה)
↑  "Hot/Modern/AC Future Releases". All Access Music Group. ארכיון מ-2019-10-02. נבדק ב-5 במאי 2021. {{cite web}}:  (עזרה)
↑  TV News Desk (11 ביוני 2021). "Ben Platt Shares Acoustic Version of 'Imagine'". BroadwayWorld. United States. ארכיון מ-2022-06-10. נבדק ב-15 ביוני 2021. {{cite web}}:  (עזרה)
| --- | --- |
בקרת זהויות :  MusicBrainz release group: e2fcb8a5-f2bd-487f-b8db-d93fb37bcfd6
LOVE (אלבום)

ערך זה עוסק באלבום רמיקסים של הביטלס. אם התכוונתם לאלבום של ג'ניפר לופז, ראו .
Love הוא אלבום רימיקסים של הביטלס המשמש כפסקול במופע של קרקס השמש, הנושא את אותו השם. האלבום יצא בנובמבר 2006 (36 שנה לאחר התפרקות הביטלס) ומכיל מוזיקה שעברה עיבוד ומיקס מחודשים עבור המופע, על ידי המפיק המקורי של הביטלס, ג'ורג' מרטין ובנו גיילס. גיילס העיר ש"מה שאנשים ישמעו באלבום הזה הוא חוויה חדשה, דרך בה יהיה ניתן לחיות מחדש את כל אורך החיים של הביטלס בתקופת זמן מרוכזת מאוד."
האלבום זכה להצלחה עולמית והפך לאחד מתוך אלבומי הרמיקס הנמכרים ביותר בכל הזמנים.
השינויים העיקריים בקטעים

Because - קטע הפתיחה כולל ציוצי ציפורים. כמו כן, השינוי העקרי הוא הפאוזות שהוטמעו בין קטעי השירה, במקום קטעי המוזיקה בגרסה המקורית. בנוסף לשני אלו הוסרה מוזיקת הרקע והשיר הפך לא-קפלה.
Get Back - לשיר הוכנסו קטעים מקטע הפתיחה של השיר A Hard Day's Night וקטעים מהשירים The End ו-A Day In The Life.
I Want to Hold Your Hand - הגרסה המוכרת של השיר שולבה עם גרסאות מהופעות והקלטות אחרות.
Something/Blue Jay Way - הקטע כולל קטעי שירה מהשיר Nowhere Man.
Strawberry Fields Forever - הקטע בנוי על גרסת דמו אקוסטית וכלל קטעים מהשירים Hello Goodbye, Baby You're a Rich Man, Penny Lane, ו-Piggies.
Octopus's Garden - הקטע כולל קטעים מהשיר Good Night.
Lady Madonna - השיר מכיל את ביצוע הגיטרה המוביל מהשיר Hey Bulldog, וסולו הגיטרה של אריק קלפטון מהשיר While My Guitar Gently Weeps.
While My Guitar Gently Weeps - מרטין התבסס על גרסת דמו אקוסטית של השיר, וכתב לה ליווי כלי-קשת חדש.
Gnik Nus - השיר הוא גרסה הפוכה של השיר Sun King.
רשימת השירים

Because - 2:44
Get Back - 2:05
Glass Onion -1:20
Eleanor Rigby
Julia (קטע מעבר) – 3:05
I Am the Walrus - 4:28
I Want to Hold Your Hand - 1:26
Drive My Car / The Word / What You're Doing - 1:54
Gnik Nus - 0:55
Something (ג'ורג' האריסון)
Blue Jay Way (קטע מעבר) - 3:29
Being for the Benefit of Mr. Kite! / I Want You (She's So Heavy) / Helter Skelter – 3:22
2:18 - Help!
Blackbird / Yesterday - 2:31
Strawberry Fields Forever - 4:31
Within You Without You / Tomorrow Never Knows (האריסון, ג'ון לנון/פול מקרטני) - 3:07
Lucy in the Sky with Diamonds - 4:10
Octopus's Garden (רינגו סטאר) - 3:18
Lady Madonna - 2:56
Here Comes the Sun (האריסון)
The Inner Light (קטע מעבר) - 4:18
Come Together / Dear Prudence
Cry Baby Cry (קטע מעבר) - 4:45
Revolution - 2:14
Back in the U.S.S.R - 1:54
While My Guitar Gently Weeps (האריסון) - 3:46
A Day in the Life - 5:08
Hey Jude - 3:58
Sgt. Pepper's Lonely Hearts Club Band (רפריזה) - 1:22
All You Need Is Love - 3:38
Lest We Forget

Lest We Forget: the Best of Marilyn Manson ("פן לא נשכח") הוא אלבום אוסף של להקת המטאל מרילין מנסון.
אלבום האוסף מ-2004 כולל 20 קטעים ולווה במסע הופעות בשם Against All Gods ("כנגד כל האלים"). האלבום כולל גרסת כיסוי ללהיט Personal Jesus (ישו פרטי) של להקת דפש מוד ובמהדורתו המצומצמת הוא כולל גם DVD של רוב הווידאו-קליפים של הלהקה.
במהלך אחת ההופעות המוקדמות בגרמניה, המתופף ג'ינג'ר פיש נפל מעל מתקן-ההרמה שממנו תופף וסדק את גולגולתו. כריס ורנה, המתופף של להקת ניין אינץ' ניילס לשעבר, החליף אותו בתפקיד. מאז החלמתו מהתאונה פיש הקליט והופיע עם להקה חדשה, ושום הודעה רשמית לא יצאה בקשר למעמדו בלהקת מרילין מנסון עד ל-2011 בה הכריז על פרישתו מהלהקה.
Law & Social Inquiry

Law  & Social Inquiry הוא כתב עת משפטי בשיפוט עמיתים הרואה אור ארבע פעמים בשנה בהוצאת Wiley-Blackwell (אנ'). זהו הפרסום הרשמי של ה-American Bar Foundation (אנ'). כתב העת נוסד בשנת 1976. העורכת הראשית היא לורה בת נילסן מאוניברסיטת נורתווסטרן ומה-ABF. כתב העת מפרסם מחקרים אינטרדיסציפלינריים על משפט וסוציולוגיה, כלכלה, מדע המדינה, פסיכולוגיה חברתית, היסטוריה, פילוסופיה ותחומים אחרים המשיקים למשפט.
Lazarus

ערך זה עוסק בסביבת פיתוח. אם התכוונתם למשמעות אחרת, ראו .
| --- | --- |


תמונת מסך של Lazarus 1.0
 מפתח:  מתנדבים
 מחזור חיים:  2001–הווה (כ־23 שנים) 
 גרסה אחרונה:  3.6.0 (30 בספטמבר 2024) 
 מערכת הפעלה:  חוצה פלטפורמות
 נכתבה בשפות:  אובג'קט פסקל, פסקל 
 סוג רישיון:  הרישיון הציבורי הכללי של גנו ועוד, רישיון חופשי
 קוד מקור:  https://gitlab.com/freepascal.org/lazarus 
 קטגוריה:  כלי פיתוח תוכנה
 www.lazarus.freepascal.org
 
Lazarus היא סביבת פיתוח משולבת גרפית המיועדת למהדר הקוד הפתוח Free Pascal. מטרתה לספק סביבת פיתוח מהירה דמויות דלפי למתכנתי פסקל. Free Pascal  הוא מהדר מרובה פלטפורמות שיכול להדר את הקבצים לסביבות שונות ובהן חלונות, לינוקס, OS/2, מק ועוד רבים, בניגוד לג'אווה שהקונספט שלו הוא "כתוב אחת, הרץ בכל מקום"  (WORA), מהדר  Free Pascal חותר ל"כתוב אחת, קמפל בכל מקום".
במערכת הפעלה חלונות סביבת דלפי היא סביבת פיתוח יציבה ומתועדת יותר מאשר לזרוס[דרוש מקור], אבל חסרה את היכולת של ריבוי פלטפורמות, שקיפות והתאמה אישית שיש ללזרוס. בסביבת לינוקס פרויקטים של דלפי יכולים להיות מקומפלים בלזרוס, לאחר התאמה מסוימת.
בין חבילות תוכנה שפותחו בעזרת "לזרוס" נמנית EPANET.
STS-41-C

STS-41-C, היא המשימה ה-11 בתוכנית מעבורות החלל של נאס"א, והחמישית במספר של מעבורת החלל צ'לנג'ר. המשימה שוגרה ב-6 באפריל 1984.
גם במשימה זו, כמו בקודמתה, התגלתה שחיקה באטם המעגלי של נחיר הפליטה של מאיץ הדלק המוצק הימני של המעבורת. פריצה של אטם זה התגלתה כסיבה הראשית לאסון מעבורת החלל צ'לנג'ר.
הצוות

מפקד המשימה: רוברט קריפן (Robert Crippen)
טייס: פרנסיס סקובי (Francis R. Scobee)
מומחה למשימה: ג'ורג' נלסון (George D. Nelson)
מומחה למשימה: ג'יימס ואן הופטן (James D. A. van Hoften)
מומחה למשימה: טרי הארט (Terry J. Hart)
המשימה

המשימה יצאה לדרכה ב-6 באפריל 1984 בשעה 8:58:00 לפי שעון החוף המזרחי של ארצות הברית. לראשונה, נרשם שיגור מושלם ללא תקלות עד הגעה לגובה המסלול (533 ק"מ).
במשימה זו היו שתי מטרות עיקריות:
האחת, לפרוס ולהכניס למסלול את מתקן החשיפה לטווח ארוך (Long Duration Exposure Facility), מתקן גלילי פסיבי שניתן להחזרה לכדור-הארץ, ששקל 9,660 ק"ג, קוטרו 4.3 מטרים ואורכו 9 מטרים, ובו 57 ניסויים של 8 מדינות שונות ברחבי העולם.
המטרה השנייה במשימה הייתה "לתפוס" את הלוויין SolarMax ששוגר ב-1980 ושחקר את השמש ואת התפרצויותיה (רוח השמש), תיקונו, פריסה חוזרת והצבתו במסלול שנית.
בנוסף, נשאה המעבורת מצלמת IMAX ומצלמת "סינמה 360", וניסויי תלמידים.
הצוות מנה 5 אנשים: מפקד המשימה רוברט קריפן, טיסתו השלישית בתוכנית המעבורות (STS-7, STS-1), הטייס פרנסיס סקובי ושלושת מומחי המשימה ג'ורג' נלסון, ג'יימס ואן הופטן וטרי ארט.
כבר ביום השני למשימה נאחז מתקן החשיפה לטווח ארוך בזרוע הרובוטית ושוחרר למסלולו בהצלחה.
במקור, תוכנן מתקן זה להיאסף ולחזור לכדור-הארץ בשנת 1985, אך בעקבות דחיות בלוח הזמנים ואסון צ'לנג'ר נאסף רק ב-12 בינואר 1990 על ידי הקולומביה במשימת STS-32. ב-22 בינואר 1990 חזר המתקן לכדור הארץ.
ביום השלישי למשימה עלתה המעבורת למסלול גבוה יותר (556 ק"מ), והייתה רחוקה 60 מטרים מהלוויין Solar Maximum Mission. שני האסטרונאוטים ג'ורג' נלסון וג'ימס ואן הופטן ביצעו הליכת חלל, כשנלסון השתמש ביחידת התמרון (MMU), התקדם לעבר הלוויין וניסה לתפוס אותו במכשיר תפיסה מיוחד, Trunnion Pin Acquisition Device. שלושה ניסיונות לתפיסת הלוויין נכשלו, וגם ניסיונותיו של ואן הופטן לתפיסת הלוויין על ידי זרוע ה-RMS לא צלחו. ביום למחרת ניסו שוב השניים לתפוס את הלוויין, והצליחו בניסיון הראשון.
שני האסטרונאוטים הביאו את הלוויין לקרבת המעבורת, החליפו מערכת בקרת גובה ומערכת למדידת העטרה של השמש, והשיבו אותו למסלול. עקב העיכוב בתפיסת הלוויין, הוארכה המשימה ביום אחד.
בשאר ימי המשימה ביצע הצוות ניסויי סטודנטים בהצלחה רבה.
סה"כ עברה המעבורת מרחק של 4,619,000 ק"מ, ב-108 הקפות סביב כדור-הארץ. היא הייתה אמורה לנחות במרכז החלל קנדי בקליפורניה, אך התוכנית שונתה ולבסוף המעבורת נחתה ב-13 באפריל 1984 בשעה 5:38:07 (לפנות בוקר) על-פי שעון האזור הפסיפי, במסלול נחיתה 17 באדוארדס, קליפורניה. שינוי התוכנית גרם להארכת המשימה ביום נוסף.
המעבורת חזרה למרכז החלל קנדי ב-18 באפריל 1984.
תג המשימה

במקור, הייתה המשימה אמורה להיקרא STS-13. התג שעוצב רמז למזל הרע, כביכול, של משימת אפולו 13. הוא כלל חתול שחור, המספר 13, וציור של המעבורת טסה מתחת.
ראו גם

משימות מעבורות החלל
תיקון הלוויין SolarMax
Long Duration Exposure Facility
STS-41-D

STS-41-D היא המשימה ה-12 בתוכנית מעבורות חלל של נאס"א והראשונה של מעבורת החלל דיסקברי.
השיגור התבצע בתאריך 30 באוגוסט 1984 בשעה 8:41:50, לפי שעון החוף המזרחי של ארצות הברית.
הצוות

מפקד: הנרי הרטספילד (Henry W. Hartsfield)
טייס: מייקל קואוטס (Michael Coats)
מומחית משימה: ג'ודית רזניק (Judith Resnik)
מומחה משימה: סטיבן האולי (Steven Hawley)
מומחה משימה: ריצ'רד מולן (Richard Mullane)
מומחה מטען: צ'ארלס ווקר (Charles Walker)
המשימה

הדיסקברי הייתה המעבורת הכי קלה במשקל מבין שלוש המעבורות (קולומביה, צ'לנג'ר, דיסקברי) שנבנו עד תקופה זו; זאת מפני שחומר המעטפת החיצונית שלה היה קל בצורה משמעותית ממעטפת שתי המעבורות האחרות.
המשימה במקור תוכננה ל-25 ביוני 1984, אך הספירה לאחור נעצרה 9 שניות לפני השיגור עקב תקלה במחשב השימוש הכללי המשמש לגיבוי, במעבורת. ניסיון שיגור שבוצע למחרת בוטל 6 שניות לפני השיגור כאשר מחשב השימוש הכללי זיהה חריגה במנוע הראשי מספר 3,  שגרמה לכיבוי המנועים הראשיים. האסטרונאוט סטיב האולי התבדח: "חשבתי שנהיה הרבה יותר גבוהים כאשר המנועים הראשיים יכבו". האסטרונאוטים יצאו מן המעבורת בעוד מערכת הכיבוי פועלת, וכתוצאה מכך נרטבו עד לשד עצמותיהם.. המעבורת הוחזרה למתקן עיבוד המעבורת, והמנוע הוחלף. ניסיון שיגור שלישי, ב-29 באוגוסט, בוטל אף הוא כאשר נתגלתה אי התאמה בתוכנת הטיסה של בקר האירועים הראשי (האחראי על הפרדת המעבורת ממאיצי הדלק המוצק וממכל הדלק הנוזלי בזמן השיגור) בקשר לפקודות המיועדות למאיצי הדלק המוצק. התוכנה תוקנה כך שכל פקודות ההצתה יופעלו במרווחי זמן נכונים.
מאחר שהשיגור נדחה בחודשיים התבטלו משימות STS-41-E ו-STS-41-F, הציוד והמטען שתוכנן ל-2 משימות אלה צורף אל משימה זו. בשל כך הייתה המשימה בעלת משקל שיא (119,511 ק"ג) בתוכנית כולה, עד אותה תקופה שהמריאה לחלל.
ביום השיגור נדחתה ההמראה ב-6 דקות ו-50 שניות בגלל חדירת מטוס פרטי למרחב האווירי המוגבל של אזור השיגור.
במהלך המשימה שוגרו שלושה לוויינים מן המעבורת: סאטלייט ביזנס סיסטם (SBS-D), סינקום 4-2 (SYNCOM IV-2) - לוויין תקשורת של הצי האמריקאי; וטלסטאר, לוויין של AT&T. זו הייתה המשימה הראשונה ששיגרה שלושה לוויינים.
משימה זו ביצעה ניסוי בלוח סולרי קל משקל רחב ממדים (אורך 31 מ', רוחב 4 מ', משקל כ-136 ק"ג), שנפרס מתא המטען של המעבורת, כחלק מניסוי של מערכות אפשריות לתחנת חלל עתידית. הלוח הורכב מסוגים שונים של תאים סולריים, ונפרס ונסגר מספר פעמים. זהו המבנה הגדול ביותר שנפרס בחלל עד אותו זמן, ויכולת ייצור החשמל שלו שוות ערך לזו של תא דלק של המעבורת.
גם משימה זו נשאה ניסוי אלקטרופורוזה בזרימה מתמדת, ציוד מדידת קרינה, ניסויי תלמידים, מצלמת IMAX וניסוי של חיל האוויר - "לוגיקת ענן למיטוב השימוש במערכות הגנה".
תקלה במערכת פליטת הפסולת הנוזלית גרמה ליצירת נטיף שתן ליד פתח הפליטה. ניסיונות להמיס אותו על ידי הפניית אותו צד של המעבורת אל השמש הצליחו באופן חלקי בלבד, ובסופו של דבר היה צורך לשבור אותו בעזרת הזרוע הרובוטית של המעבורת, כדי שלא יפגע במגיני החום בזמן הנחיתה. התקלה השביתה את השירותים במעבורת למשך שארית הטיסה.
תקלה נוספת גרמה להשבתת שלוש יחידות תצוגה קדמיות מיד לאחר ההגעה למסלול. לאחר שיגור הלוויינים מתא המטען, הן הוחלפו עם יחידות תצוגה אחוריות על ידי האסטרונאוטים.
המשימה ארכה 6 ימים 56 דקות ו-4 שניות, והנחיתה בוצעה במסלול נחיתה 17 בבסיס חיל האוויר אדוארדס ב-5 בספטמבר בשעה 8:37 לפי שעון קיץ מערב ארצות הברית. המעבורת הונחתה באדוארדס משום שזו הייתה הטיסה הראשונה של הדיסקברי.
המעבורת חזרה למרכז החלל קנדי ב-10 בספטמבר.
במשימה זו נראו שחיקות רבות יותר מאשר במשימות הקודמות, של האטמים הטבעתיים במאיצי הדלק המוצק. שחיקה התגלתה גם בחלקו הקדמי של המאיץ הימני, וגם בסמוך לנחיר הפליטה של המאיץ השמאלי. כמות קטנה של פיח התגלתה ליד האטם הראשי, שהעידה על דליפה של ממש מן האטם. דליפה מן האטם הטבעתי של מאיץ הדלק המוצק הייתה הגורם העיקרי לאסון מעבורת החלל צ'לנג'ר.
SBS-D לאחר השיגור
סינקום 4-2 לאחר השיגור
טלסטאר לאחר השיגור
ניסוי לוח סולרי
ראו גם

משימות מעבורות החלל
Less (יוניקס)

less היא פקודה במערכת הפעלה דמוית יוניקס המאפשרת הצגת תוכן של מסמכים ארוכים בדומה לפקודה More (פקודה) באמצעות גלילה קדימה, אבל מאפשרת בנוסף קריאה לאחור.
בעת הקריאה הפקודה less אינה טוענת את הקובץ במלואו וזה מתבטא בזמן פתיחה מהיר של קבצים גדולים.
ניתן לעבור על תוכן הקובץ באמצעות החצים או באמצעות הצירוף Ctrl+F לדפדוף קדימה ו Ctrl+B לדפדוף אחורה. כדי לעבור 10 שורות קדימה ניתן להשתמש בצירוף "10:"
כמו כן ניתן לדפדף קדימה באמצעות מקש הרווח במקלדת ועל האות q כדי לצאת.
שימוש

קריאת קובץ טקסט
$ less numbers.txt
1
2
3
4
5
6
7
8
9
10
11
12
13
14
15
16
17
18
19
20
21
22
23
numbers.txt
קריאת פלט של הרבה שורות
for i in {1..100}
do
 echo ${i}
done | less
On My Way (אלבום)

On My Way (בעברית: "בדרכי") הוא אלבום האוסף הראשון והיחידי של זמרת הרוק הישראלית תמר אייזנמן. את האלבום הוציאה לאור חברת התקליטים NMC. הוא כולל מספר שירים מהאלבומים 5feet4,‏ Gymnasium ו-Time for Creation.
רשימת רצועות

| מס' | שם | משך |
| --- | --- | --- |
| 1. | Hit Me  | 3:45 |
| 2. | Sun  | 3:16 |
| 3. | Hey Woman  | 3:15 |
| 4. | 2 Step Dance  | 3:29 |
| 5. | I Know – Remix  | 3:25 |
| 6. | New Touch  | 3:20 |
| 7. | Easy Comes Free  | 3:46 |
| 8. | My Dreams  | 3:18 |
| 9. | So Easy  | 4:51 |
| 10. | Creation  | 3:00 |
| 11. | On My Way  | 3:57 |
| 12. | Circles  | 4:26 |
| 13. | Sun – Remix  | 3:54 |
| 14. | Let's Stay – Remix  | 3:31 |
| 15. | 2 Step Dance – Radio Edit  | 3:44 |
| 16. | Hit Me – Remix – Radio Edit  | 4:10 |
| משך כולל: | משך כולל: | 59:15 |
הערות שוליים

↑  On My Way, דיזר
San Marino RTV

| --- | --- |

 פרטי הערוץ
 מדינה:  סן מרינו סן מרינו
 תאריך השקה:  אוגוסט 1991
 בעלות:  50% RAI  50% ERAS
 משרד ראשי:  סן מרינו 
 אזור קליטה:  סן מרינו סן מרינו  איטליה איטליה
 אתר רשמי
 
San Marino RTV הוא תאגיד השידור הציבורי של סן מרינו. הוא מפעיל ארבעה ערוצי טלוויזיה ושתי תחנות רדיו.
היסטוריה

שידורי הרדיו הניסיוניים של סן מרינו החלו ב-27 בדצמבר 1992. ב-28 בפברואר 1993 החל רדיו סן מרינו לשדר במשך 24 שעות ביממה.
שידורי טלוויזיה ניסיוניים החלו ב-24 באפריל 1993. ב-28 בפברואר 1994 הושקו שידורים קבועים, בין השעות 10:00-14:00.
ביולי 1995 הפך השידור הציבורי של סן מרינו לחבר מלא באיגוד השידור האירופי, דבר שמאשר לו להשתמש באירועים שמפיק האיגוד.
בשנת 2007 החל עניין בסן מרינו להשתתף בתחרות הזמר של האירוויזיון, וב-27 בנובמבר אותה שנה הכריז RTV כי סן מרינו תשתתף באירוויזיון 2008 שנערך בבלגרד, סרביה, למרות העובדה ש-RAI, השידור הציבורי של איטליה, המחזיק ב-50% מהבעלות על RTV, פרש ב-1997 מהתחרות בשל עניין להשקיע בפסטיבל סן רמו. לאחר מכן נסוגה בה סן מרינו מהשתתפות בתחרות בשל בעיות תקציביות, עד שב-2011 השתתפה המדינה לראשונה בתחרות. היא עלתה לגמר בפעם הראשונה ב-2014.
בשנת 2011 ניסתה סן מרינו להשתתף בתחרות אירוויזיון הילדים אך הם ויתרו באוקטובר. ב-25 באוקטובר 2013 הוכרז כי סן מרינו תערוך את הופעת הבכורה שלה באותה שנה.
הערות שוליים

↑  סן מרינו: הופעה ראשונה באירוויזיון הילדים, באתר Eurovoix, ‏25 באוקטובר 2013
ערך זה הוא קצרמרבנושא טלוויזיה. אתם מוזמנים לתרום לוויקיפדיה ו.
All Around Me (שיר של ג'סטין ביבר)

| --- | --- |
 שיר בביצוע ג'סטין ביבר
 מתוך האלבום Changes
 יצא לאור:  14 בפברואר 2020
 פורמט:  הורדה דיגיטלית
 תאריך הקלטה:  2018–2019
 סוגה:  מוזיקת פופ
 אורך:  2:16
 חברת תקליטים:  דאף ג'אם 
 כתיבה:  ג'סטין ביבר, פו דב (אנ'), סשה סירוטה (אנ')
 הפקה:  פו דב וסשה סירוטה
 
All Around Me (בעברית: הכל סביבי) הוא שיר שהוקלט על ידי הזמר־יוצר הקנדי ג'סטין ביבר לאלבום האולפן החמישי שלו, Changes. השיר נכתב על ידי ביבר, פו דב (אנ') וסשה סירוטה (אנ'), והופק על ידי האחרונים. הוא יצא לאור ב-14 בפברואר 2020, כשיר הראשון מרצועת האלבום.
כתיבה

השיר נכתב על ידי הזמר-יוצר הקנדי ג'סטין ביבר יחד פו דב (אנ') וסשה סירוטה (אנ'). הוא שיר פופ, וכמו רוב שירי האלבום, מדבר על האהבה של ביבר לאשתו, היילי בולדווין. בתחילתו, ג'סטין מתאר את מציאות חייו בתקופה שעוד לא הכיר את בת זוגו, בפזמון השיר, הוא אומר שברצונו להקיף את עצמו באהבה שלה:
אני  צריך אותך איתי ... לא הייתי רוצה להיות בשום מקום אחר
המקור באנגלית
I need you all around me ... Wouldn't wanna be in any other place
בהמשך השיר, ביבר אומר שמעולם לא ראה את עצמו נאמן לאף אדם אחר:
מעולם לא חשבתי שאי פעם אוכל להיות נאמן
המקור באנגלית
Never thought I could ever be loyal
רבים מהמבקרים פירשו אותו כמתייחס למערכת היחסים הכושלת שלו עם בת זוגו לשעבר, הזמרת האמריקאית, סלינה גומז.